ኢትዮጵያ እና ሩስያ በኢኮኖሚ ዘርፍ በጋራ ይሰራሉ
 የሩስያ ውጭ ጉዳይ ሚኒስትር ሰርጌ ላቭሮቭ ለይፋዊ የሥራ ጉብኝት አዲስ አበባ ከገቡ በኋላ ከጠቅላይ ሚኒስትር ኃይለማርያም ደሳለኝ ጋር መክረዋል።በዚህ ወቅት ጠቅላይ ሚኒስትር ኃይለማርያም ደሳለኝ ኢትዮጵያ ከሩስያ ጋር በኢኮኖሚ ዘርፎች በተለይም በኢንቨስትመንት በጋራ መስራት እንደምትፈልግ ለሰርጌ ላቭሮቭ ገልጸውላቸዋል።ይህም የኢትዮ-ሩስያን የዳበረ ታሪካዊና ፖለቲካዊ ግንኙነት ይበልጥ ሚያጠናክረው እንደሆነ ነው የገለጹት።የሩስያው የውጭ ጉዳይ ሚኒስትር ሰርጌ ላቭሮቭ ከኢትዮጵያ ጋር ኢኮኖሚያዊ ትስስር ለመፍጠር ሃገራቸው ፍላጎት አላት ብለዋል። ኢትዮጵያ በአካባቢውና አህጉራዊ ጉዳዮች ያላት ሚናን ሩስያ እንደምትደግፍ ገልጸዋል።የኢ.ፌ.ዴ.ሪ የውጭ ጉዳይ ሚኒስትሩ ዶክተር ቴድሮስ አድሃኖም ውይይቱ የሁለቱን ሃገራት ትስስር የሚያጠናክር ነው ብለዋል። የሁለቱ ሃገራት የቀጥታ በረራ በአዲስ አበባ እና በሞስኮ መካከልለመጀመር መስማማታቸውን አስታውቀዋል።አንድ ክፍለ ዘመን ያስቆጠረው የኢትዮ-ሩስያ ይፋዊ የዲፕሎማሲ ግንኙነት በኢኮኖሚ መስክም እየተጠናከረ መጥቷል።